03/01/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 41525 pola que se aproba a concesión definitiva FO103B: subvencións para clubs deportivos da provincia, sen ánimo de lucro, con equipos ou deportistas en competición federada de ámbito, local, provincial, interprovincial ou autonómico, 2017

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO103B: CONVOCATORIA DO PROGRAMA DE SUBVENCIÓNS PARA CLUBS DEPORTIVOS DA PROVINCIA, SEN ÁNIMO DE LUCRO, CON EQUIPOS OU DEPORTISTAS QUE PARTICIPEN EN COMPETICIÓN FEDERADA DE ÁMBITO, LOCAL, PROVINCIAL, INTERPROVINCIAL OU AUTONÓMICO DURANTE O ANO 2017 Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia 37048 do 24 de novembro de 2017, que foi publicada no BOP do 28 de novembro de 2017, concedeuse de forma provisional, as subvencións da convocatoria FO103B: Convocatoria do programa de subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito local, provincial, interprovincial ou autonómico durante o ano 2017, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e vistas as solicitudes de reformulación ou de cambio de obxecto, alegacións, emendas e desistencias que os interesados presentaron. Vistos os informe do Servizo de Acción Social, Cultural e Deportes e o informe do Servizo de Fiscalización. RESOLVO: 1.º.–Desestimar as alegacións presentadas polas seguintes entidades, cuxas solicitudes foron inadmitidas por “ter presentada a solicitude nun programa incorrecto”: Motivos de desestimación das alegacións presentadas polas citadas entidades: O programa FO103B está dirixido aos clubs deportivos que conten con algún equipo ou deportista (no caso de deportes individuais que participen en competición federada de ámbito local, provincial, interprovincial ou autonómico), polo que ten un ámbito de aplicación subxectivo en función da categoría dos equipos ou deportistas do club. As solicitudes deben realizarse de conformidade co disposto nas bases reguladoras e nos prazos establecidos de xeito particular en cada convocatoria específica. Segundo a lexislación vixente, a convocatoria de subvencións é un procedemento de concurrencia competitiva, coa rixidez formal que isto implica. A presentación dunha solicitude de subvención nun programa incorrecto non pode considerarse un erro subsanable. Na fase de alegacións á concesión provisional da subvención non poden valorarse datos ou documentos que non figuraban na solicitude inicial.2.º.–Desestimar as alegacións presentadas polas seguintes entidades, cuxas solicitudes foron inadmitidas por “incumprir o requisitos das bases reguladoras das convocatorias (base 6.2)”: Motivos de desestimación das alegacións presentadas polas citadas entidades: Non acreditar na data de presentación da solicitude ter un numero mínimo de 25 persoas socias. Na fase de alegacións á concesión provisional da subvención non poden valorarse datos ou documentos que non figuraban na solicitude inicial.3.º.–Desestimar as alegacións presentadas polas seguintes entidades, cuxas solicitudes foron inadmitidas por “non ter presentada a documentación requirida”: Motivos de desestimación das alegacións presentadas polas citadas entidades: Despois de comprobar todos os antecedentes que constan nos expedientes constátase que os requirimentos de emenda foron realizados correctamente, sen que as entidades achegasen toda a documentación requirida dentro do prazo dos 10 días dende o día seguinte ao da súa notificación (base 7.2.10 das reguladoras das convocatorias). Na fase de alegacións á concesión provisional da subvención non poden valorarse datos ou documentos que non figuraban na solicitude inicial 4.º.–Desestimar as alegacións presentadas polas seguintes entidades, cuxas solicitudes foron inadmitidas por “non atender o requirimento de emenda da solicitude”: Motivos de desestimación das alegacións presentadas polas citadas entidades: O requirimentos realizáronse correctamente e despois de comprobar os antecedentes dos expedientes constátase que foron enviados aos enderezos electrónicos que figuran nas solicitudes.5.º.–Desestimar a alegación presentada pola entidade Universidade Santiago de Compostela, cód. Exp.:2017000009570, cuxa solicitude foi inadmitida porque “incumpre os requisitos específicos do programa (base 5)”. Alega, en síntese, que o Club USC non incumpre os requisitos específicos do programa e que en anteriores convocatorias resultou beneficiaria de diversas subvencións, que foron solicitadas no seu momento con bases similares ás do actual programa. Motivo de desestimación da alegación presentada pola citada entidade: Entre os requisitos específicos do programa FO103B figura “ser un club deportivo, sen ánimo de lucro, legalmente constituído, con domicilio fiscal na provinicia da Coruña”. A subvención foi solicitada pola Universidade Santiago de Compostela, non polo Club USC, por tanto non cumpre o dito requisito.6.º.–Desestimar a alegación presentada pola entidade Club Deportivo Xerión, cód. Exp.: 2017000009954, cuxa solicitude foi desestimada porque “o importe resultante da puntuación obtida é inferior ao importe mínimo que se ha conceder previsto nas bases reguladoras deste programa”. Alega, en síntese, que nas bases reguladoras do programa os baremos de puntuación non aparecen co detalle necesario e que na concesión non se reflicte a puntuación nin a gradación económica. Considera que non ten lóxica que non tendo esgotado o crédito, non se concedan axudas, cando se cumpriron todos os requisitos da convocatoria. Solicita o detalle da puntación acadada, así como os criterios establecidos para realizar a valoración. Motivos da desestimación da alegación presentada da pola citada entidade: A valoración das solicitudes faise de conformidade co que establece a base 8 das reguladoras do programa. Nestas mesmas bases consta que o importe da subvención que se ha conceder está entre 1.000 € e 60.000 €. Despois da valoración da solicitude e segundo a puntación obtida, cuxo detalle foi notificado a través do expediente telemático, correspóndelle un importe de 426,85 €, polo que está por debaixo do importe mínimo que establecen as bases.7.º.–Desestimar as alegacións “ao importe da subvención concedida provisionalmente” presentadas polas seguintes entidades: Motivos da desestimación das alegacións presentadas polas citadas entidades: Consultada a acta da reunión da Comisión avaliadora das solicitudes de subvención correspondentes ao Programa FO103B: subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito local, provincial, interprovincial ou autonómico durante o ano 2017, tal e como consta na dita acta a evaluación fíxose como establece a base 8.1 da convocatoria específica do Programa: Ata 25 puntos: de acordo co informe técnico sobre o interese da proposta presentada, emitido pola comisión técnica nomeada por resolución n.º 25516, do 17 de agosto de 2017. Ata 75 puntos: de xeito directo, en función dos datos da solicitude. Unha vez realizada a valoración das solicitudes en base ao sinalado anteriormente, a Comisión acorda repartir o 15% da aplicación orzamentaria ( 98.250 €) nunha cota fixa para cada solicitude e o resto en función das táboas de conversión de puntos en porcentaxe sobre o importe solicitado, e de importes máximos de concesión por tramos de puntuación, respectando o límite de importe máximo de concesión de 60.000 € establecido na convocatoria deste programa. Comprobouse que a puntuación directa de cada un dos expedientes anteriores correspóndese cos “datos para a valoración” que fixeron constar na solicitude. A comisión técnica nomeada para a valoración do “interese da proposta presentada” é soberana e emite o seu informe tendo en conta a información achegada polos solicitantes no documento “Datos para a valoración do interese do proxecto”. Na fase de alegacións á concesión provisional da subvención non poden valorarse datos ou documentos que non figuraban na solicitude inicial. Ás entidades Asociación de Padres y Amigos Nadadores e Escola de Basket Xiria se lles notificou o detalle da valoración requirido a través dos seus respectivos expedientes telemáticos.8.º.–Aprobar a concesión das subvencións incluídas as reformulacións e cambios de obxecto correspondentes ao Programa FO103B: Convocatoria do programa de subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito local, provincial, interprovincial ou autonómico durante o ano 2017, ás entidades sen ánimo de lucro seguintes: Total concedido: 620.671,30 €. 9.º.–Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.10.º.–Dispor o gasto das subvencións concedidas con cargo á seguinte aplicación orzamentaria: 0612/3411/481, fase A, referencia n.º 22017001301, operación n.º 220170012339, importe: 620.671,30 € 11.º.–Denegar a concesión das subvencións correspondentes ao Programa FO103B: Convocatoria do programa de subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito local, provincial, interprovincial ou autonómico durante o ano 2017, aos entidades sen animo de lucro seguintes polos motivos que se indican: 12.º.–Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade.13.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.45.1. b da Lei 39/2015, de 1 de outubro, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 29 de decembro de 2017. O presidente O secretario, Valentín González Formoso José Luis Almau Supervía